
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση της υπ' αριθ. 108646/17-10-2016 
(Β'3380) Υπουργικής Απόφασης «Προκήρυξη 
καθεστώτος ενισχύσεων «Ενισχύσεις Μηχανο¬ 
λογικού Εξοπλισμού» του Αναπτυξιακού Νόμου 
4399/2016», όπως ισχύει. 

2 

Καθιέρωση απογευματινής υπερωριακής εργασί¬ 
ας υπαλλήλου που υπηρετεί στην Ιατροδικαστική 
Υπηρεσία Αθήνας έως 30-06-2018. 

3 

Απαγόρευση κυνηγίου στις χιονοσκεπείς εκτάσεις 
της Π.Ε. Ρεθύμνης και για όσο χρόνο διαρκεί η 
χιονοκάλυψή τους κατά την τρέχουσα κυνηγετική 
περίοδο 2017-2018. 

4 

Έγκριση υπερωριακής απασχόλησης στους υπαλ¬ 
λήλους του Τμήματος Εμπορίου και Τουρισμού 
της Περιφερειακής Ενότητας Τρικάλων για τον 
Περιοδικό Έλεγχο Μέτρων και Σταθμών έτους 
2018. 


ΑΠΟΦΑΣΕΙΣ 

Αριθμ. 8495 _ (1) 

Τροποποίηση της υπ * 1 2 αριθ. 108646/17-10-2016 
(Β'3380) Υπουργικής Απόφασης «Προκήρυξη 
καθεστώτος ενισχύσεων "Ενισχύσεις Μηχανο¬ 
λογικού Εξοπλισμού" του Αναπτυξιακού Νόμου 
4399/2016», όπως ισχύει. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 4399/2016 «Θεσμικό πλαίσιο για 
τη σύσταση Καθεστώτων Ενισχύσεων Ιδιωτικών Επενδύ¬ 
σεων για την περιφερειακή και οικονομική ανάπτυξη της 
χώρας - Σύσταση Αναπτυξιακού Συμβουλίου και άλλες 
διατάξεις» (ΑΊ17), όπωςτροποποιήθηκε με τις διατάξεις 
του ν. 4479/2017 (Α' 94), και ιδίως των άρθρων 29 και 32 
έως 36 αυτού, όπως ισχύουν. 

2. Τις διατάξεις του Γενικού Απαλλακτικού Κανονισμού 
651/2014 της Ευρωπαϊκής Επιτροπής. 


3. Την υπ' αριθ. 106688/13-10-2016 (Β' 3315) κοινή 
υπουργική απόφαση "Καθορισμόςτου ποσού, κατά είδος 
ενισχύσεων, για τα επενδυτικά σχέδια που υπάγονται στα 
καθεστώτα ενισχύσεων «Γενική Επιχειρηματικότητα», 
«Νέες ανεξάρτητες ΜΜΕ», «Ενισχύσεις μηχανολογικού 
εξοπλισμού» και «Επενδύσεις μείζονος μεγέθους» του 
αναπτυξιακού ν. 4399/2016, όπως ισχύει. 

4. Την υπ' αριθ. 108646/17-10-2016 (Β' 3380) Υπουργι¬ 
κή Απόφαση «Προκήρυξη καθεστώτος ενισχύσεων "Ενι¬ 
σχύσεις Μηχανολογικού Εξοπλισμού" του Αναπτυξιακού 
ν. 4399/2016». 

5. Το άρθρο 90 του «Κώδικα για την Κυβέρνηση και Κυ¬ 
βερνητικά Όργανα» που κυρώθηκε με το άρθρο πρώτο 
του π.δ. 63/2005 (Α' 98). 

6. Τις διατάξεις του π.δ. 147/2017 (Α' 192) «Οργανισμός 
του Υπουργείου Οικονομίας και Ανάπτυξης». 

7. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α' 208). 

8. Τις διατάξειςτου π.δ. 125/2016 «Διορισμός Υπουργών, 
Αναπληρωτών Υπουργών και Υφυπουργών» (Α' 210). 

9. Την απόφαση του Πρωθυπουργού με αρ. Υ197/ 
16.11.2016 «Ανάθεση αρμοδιοτήτων στον Αναπληρωτή 
Υπουργό Οικονομίας και Ανάπτυξης Αλέξανδρο Χαρίτση» 
(Β' 3722), όπως ισχύει. 

10. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
Προϋπολογισμού Δημοσίων Επενδύσεων και του τακτι¬ 
κού προϋπολογισμού, αποφασίζουμε: 

Άρθρο 1 

Τροποποιούμε την απόφαση προκήρυξης του καθε¬ 
στώτος "Ενισχύσεις Μηχανολογικού Εξοπλισμού" του 
ν. 4399/2016, ως ακολούθως: 

1. Το Άρθρο 14 αντικαθίσταται ως εξής: 

«Άρθρο 14 

Περιεχόμενο και διαδικασία αξιολόγησης 

επενδυτικού σχεδίου 

1. Η διαδικασία αξιολόγησης του παρόντος καθεστώ- 

τος είναι άμεση - με βάση την αρχή της χρονικής προτε¬ 
ραιότητας - και ολοκληρώνεται εντός πενήντα (50) ημε¬ 
ρών από την ημερομηνία λήξης του κύκλου υποβολής 
των αιτήσεων υπαγωγής. 

Η διαδικασία αξιολόγησης των παραληφθεισών αιτή¬ 
σεων υπαγωγής περιλαμβάνει: 

α. έλεγχο πληρότητας, β. έλεγχο νομιμότητας γ. αξι¬ 
ολόγηση επενδυτικού σχεδίου δ. έκδοση εγκριτικής ή 
απορριπτικής απόφασης για την υπαγωγή του επενδυ¬ 
τικού σχεδίου. 

Ο έλεγχος πληρότητας, ο έλεγχος νομιμότητας και η 
αξιολόγηση των επενδυτικών σχεδίων για την υπαγωγή 
τους στο παρόν καθεστώς ανατίθενται σε αξιολογητές 
του Εθνικού Μητρώου Πιστοποιημένων Αξιολογητών 
(ΕΜΠΑ) του άρθρου 24 του ν. 4399/2016, οι οποίοι επι¬ 
λέγονται από το οικείο Μητρώο με τυχαία ηλεκτρονική 
επιλογή μέσω Πληροφοριακού Συστήματος Κρατικών 
Ενισχύσεων (ΠΣΚΕ). 

Ο αξιολογητής κατά την εκτέλεση των καθηκόντων 
του οφείλει να τηρεί τον Οδηγό Δεοντολογίας Αξιολο- 
γητών που εκδίδεται από τη Γενική Διεύθυνση Ιδιωτικών 
Επενδύσεων και αναρτάται στο διαδίκτυο στην ιστοσε¬ 
λίδα του αναπτυξιακού νόμου. Στον Οδηγό Δεοντολο¬ 
γίας εξειδικεύονται οι υποχρεώσεις των αξιολογητών 
και οι συνέπειες που επιφέρει η μη συμμόρφωσή τους 
σε αυτές. 

Ο Υπουργός Οικονομίας και Ανάπτυξης εκδίδει τον 
Οδηγό Αξιολόγησης Επενδυτικών Σχεδίων της παρα¬ 
γράφου 6 περ. α του άρθρου 14 του ν. 4399/2016, ο 
οποίος αναρτάται στη ΔΙΑΥΓΕΙΑ και περιλαμβάνει την 
περιγραφή του τυποποιημένου συστήματος ελέγχου 
πληρότητας, τις μεθόδους ελέγχου των προϋποθέσεων 
νομιμότητας και τις μεθόδους αξιολόγησης, πρότυπα 
κόστη για είδη επενδυτικών σχεδίων και λοιπές οδηγίες 
για την ορθή εκτέλεση του έργου της αξιολόγησης. 

2. Περιεχόμενο και διαδικασία αξιολόγησης 

α. Έλεγχος πληρότητας 

Η πληρότητα των υποβαλλόμενων αιτήσεων και των 
σχετικών δικαιολογητικών ελέγχεται από μέλος του 
Εθνικού Μητρώου Πιστοποιημένων Αξιολογητών, το 
οποίο εντός 24 ωρών υποχρεούται να αποδεχτεί ή να 
απορρίψει αιτιολογημένα τη σχετική χρέωση. Το απο¬ 
τέλεσμα του ελέγχου υποβάλλεται από τον αξιολογητή 
στο ΠΣΚΕ εντός δύο (2) ημερών από την ημερομηνία 
και ώρα αποδοχής της χρέωσης, άλλως το επενδυτικό 
σχέδιο ανατίθεται εκ νέου προς έλεγχο πληρότητας σε 
άλλον αξιολογητή με την ίδια διαδικασία. Ο έλεγχος πλη¬ 
ρότητας διενεργείται με βάση τυποποιημένο σύστημα 
ελέγχου πληρότητας. Κατά τον έλεγχο πληρότητας δεν 
δίδεται δυνατότητα προσκόμισης διευκρινιστικών ή συ¬ 
μπληρωματικών στοιχείων πλην των περιπτώσεων στις 
οποίες οι προϋποθέσεις για την έκδοση των οικείων δι- 
καιολογητικών συνέτρεχαν κατά το χρόνο υποβολής της 
αίτησης, όπως αυτά ορίζονται στο Παράρτημα 1. Ειδικά 
τα δικαιολογητικά των περιπτώσεων ί και ϋ της παρ. 4 του 
σημείου Δ του Παραρτήματος 1 γίνονται δεκτά εφ’ όσον 
οι προϋποθέσεις έκδοσής τους συνέτρεχαν κατά τον 
χρόνο υποβολής της αίτησης ή του ηλεκτρονικού φα¬ 
κέλου τεκμηρίωσης. Η υποβολή τους πραγματοποιείται 


εντός προθεσμίας δέκα (10) εργάσιμων η μερών από τη 
σχετική ενημέρωση της αρμόδιας Υπηρεσίας προς τον 
φορέα του επενδυτικού σχεδίου και ανεξάρτητα αν έχει 
προηγηθεί η έκδοση σχετικής διοικητικής πράξης. Στην 
κατηγορία αυτή περιλαμβάνονται και οι περιπτώσεις 
χρήσης ή μη της ψηφιακής υπογραφής και μη έγκαιρης 
καταβολής ή εσφαλμένου υπολογισμού του αναλογού- 
ντος παράβολου, για το οποίο απαιτείται συμπλήρωση. 
Σε περίπτωση που ο φορέας υποβάλει διευκρινιστικά 
στοιχεία οικειοθελώς, αυτά δεν λαμβάνονται υπόψη ακό¬ 
μα και αν δεν έχει εκπνεύσει η καταληκτική ημερομηνία 
υποβολής των αιτήσεων υπαγωγής. 

Εφόσον η υποβληθείσα αίτηση κριθεί πλήρης, το απο¬ 
τέλεσμα του ελέγχου υποβάλλεται ηλεκτρονικά και ο 
φορέας του επενδυτικού σχεδίου ενημερώνεται μέσω 
ηλεκτρονικού μηνύματος από το ΠΣΚΕ στην ηλεκτρονι¬ 
κή διεύθυνση επικοινωνίας που έχει ορίσει ο ίδιος κατά 
την εγγραφή του στο Σύστημα και το επενδυτικό σχέδιο 
προωθείται περαιτέρω. Εάν το επενδυτικό σχέδιο απορ- 
ριφθεί για λόγους μη πληρότητας της αίτησης υπαγωγής, 
ο φορέας υποδοχής επανεξετάζει την πληρότητα της 
αίτησης ως προς τα σημεία για τα οποία κρίθηκε μη πλή¬ 
ρης. Εάν ο φορέας υποδοχής διαπιστώσει ότι η αίτηση 
είναι πλήρης, ενημερώνει σχετικά τον φορέα του επεν¬ 
δυτικού σχεδίου μέσω ηλεκτρονικού μηνύματος από το 
ΠΣΚΕ στην ηλεκτρονική διεύθυνση επικοινωνίας που 
έχει ορίσει ο ίδιος κατά την εγγραφή του στο Σύστημα 
και το επενδυτικό σχέδιο προωθείται περαιτέρω. Εάν 
κρίνει ότι ορθώς απορρίφθηκε η αίτηση για λόγους μη 
πληρότητας, εκδίδεται σχετική διοικητική πράξη από τον 
Προϊστάμενο του αρμόδιου τμήματος της υπηρεσίας, η 
οποία γνωστοποιείται στο φορέα μέσω ηλεκτρονικού 
μηνύματος. Κατά της απορριπτικής πράξης δεν προβλέ- 
πεται το δικαίωμα ένστασης του άρθρου 15, το δε οικείο 
παράβολο καταπίπτει υπέρ του Δημοσίου. 

Η ανωτέρω αναφερόμενη δυνατότητα προσκόμισης 
συμπληρωματικών δικαιολογητικών, εφόσον συνέτρε¬ 
χαν οι προϋποθέσεις για την έκδοσή τους κατά τον χρό¬ 
νο υποβολής της αίτησης ή του ηλεκτρονικού φακέλου 
τεκμηρίωσης, μπορεί να αξιοποιείται και κατά το στάδιο 
της παραλαβής της αξιολόγησης από την Επιτροπή Αξι¬ 
ολόγησης Επενδυτικών Σχεδίων της παραγράφου 4, υπό 
την προϋπόθεση ότι τα δικαιολογητικά αυτά αφορούν 
στο στάδιο της πληρότητας. 

β. Έλεγχος νομιμότητας 

Ο έλεγχος νομιμότητας των επενδυτικών σχεδίων δι- 
ενεργείται κατά προτεραιότητα από το ίδιο μέλος του 
Εθνικού Μητρώου Πιστοποιημένων Αξιολογητών, με 
βάση τον Οδηγό Αξιολόγησης Επενδυτικών Σχεδίων 
και τα σχετικά δικαιολογητικά που περιγράφονται στο 
Παράρτημα 1 της παρούσας. Ο έλεγχος νομιμότητας των 
επενδυτικών σχεδίων πραγματοποιείται προκειμένου 
να διαπιστωθεί η πλήρωση των ακόλουθων προϋπο¬ 
θέσεων: ί. πλήρης συμφωνία της αίτησης υπαγωγής και 
του υπό έγκριση επενδυτικού σχεδίου με τους όρους 
του παρόντος, του ν. 4399/2016 και του κανονιστικού 
πλαισίου που εκδίδεται σε εφαρμογή του, ίί. τεκμηρίωση 
της φερεγγυότητας του φορέα του επενδυτικού σχεδίου, 
ίίί. τεκμηρίωση της δυνατότητας χρηματοδότησης του 

κόστους του επενδυτικού σχεδίου είτε μέσω ιδίων κε¬ 
φαλαίων είτε με εξωτερική χρηματοδότηση. Ειδικότερα 
εξετάζονται: 

- Η πλήρωση των προϋποθέσεων του θεσμικού πλαι¬ 
σίου ως προς την επιλεξιμότητα του φορέα του επενδυ¬ 
τικού σχεδίου, του αντικειμένου δραστηριότητας, των 
προβλεπόμενων έργων, του τόπου εγκατάστασης, των 
μέσων χρηματοδότησης και εν γένει των στοιχείων του 
επενδυτικού σχεδίου που αποτελούν αντικείμενο ελέγ¬ 
χου νομιμότητας, προκειμένου για την επιλεξιμότητά 
του. 

- Η επιλεξιμότητα των δαπανών ανάλογα με τις αι- 
τούμενες κατηγορίες ενισχύσεων, καθώς και η ορθή 
κατανομή τους ανά ομάδα δαπανών και ανά κατηγορία 
δαπανών, σύμφωνα με το Παράρτημα 2. Η αφαίρεση μη 
επιλέξιμων δαπανών είναι δυνατή υπό την προϋπόθεση 
ότι τηρείται ο χαρακτήρας αρχικής επένδυσηςτου επεν¬ 
δυτικού σχεδίου. 

-Τα υποβαλλόμενα δικαιολογητικά και στοιχεία ως 
προς τη νόμιμη λειτουργία και εκπροσώπηση του φορέα, 
τις πηγές χρηματοδότησης, τον τόπο εγκατάστασης και 
λοιπά στοιχεία του επενδυτικού σχεδίου, όπως προσδι¬ 
ορίζονται στο Παράρτημα 1. 

γ. Αξιολόγηση επενδυτικού σχεδίου 

Ταυτόχρονα με τον έλεγχο νομιμότητας, ο ίδιος αξιο- 
λογητής διενεργεί την αξιολόγηση επενδυτικού σχεδίου. 
Αντικείμενο της αξιολόγησης είναι: ί) η εκτίμηση του εύ¬ 
λογου κόστους των επιλέξιμων δαπανών του επενδυτι¬ 
κού σχεδίου, ϋ) η εκτίμηση της υποβληθείσας ανάλυσης 
βιωσιμότητας του επενδυτικού σχεδίου. Ο εσωτερικός 
συντελεστής απόδοσης (ΙΒΒ) πρέπει να έχει ελάχιστη 
τιμή 5%. 

3. Το αποτέλεσμα του ελέγχου νομιμότητας και της 
αξιολόγησης του επενδυτικού σχεδίου υποβάλλεται από 
τον αξιολογητή στο ΠΣΚΕ εντός οκτώ (8) ημερών από την 
ώρα αποδοχής της σχετικής χρέωσης στο ΠΣΚΕ, άλλως 
το επενδυτικό σχέδιο ανατίθεται εκ νέου προς αξιολό¬ 
γηση σε άλλον αξιολογητή με την ίδια διαδικασία. Σε 
περίπτωση που απαιτούνται διευκρινίσεις σχετικά με 
το περιεχόμενο της αίτησης, αποστέλλεται στον φορέα 
του επενδυτικού σχεδίου σχετικό μήνυμα από τον αξι- 
ολογητή μέσω του ΠΣΚΕ, με το οποίο τάσσεται εύλογη 
προθεσμία προκειμένου να απαντήσει, που σε κάθε περί¬ 
πτωση δεν μπορεί να υπερβαίνει το συνολικό διάστημα 
των οκτώ (8) ημερών εντός του οποίου ολοκληρώνεται 
ο έλεγχος. Αν η ως άνω εύλογη προθεσμία παρέλθει 
άπρακτη, η διαδικασία ολοκληρώνεται στο σύνολό της. 

4. Η ορθή εφαρμογής του Οδηγού Αξιολόγησης 
Επενδυτικών Σχεδίων ελέγχεται από την Επιτροπή Αξι¬ 
ολόγησης Επενδυτικών Σχεδίων που έχει συσταθεί με 
την υπ' αριθ. 90280/18.08.2017 (Β' 2981) απόφαση του 
Υπουργού και του Αναπληρωτή Υπουργού Οικονομίας 
και Ανάπτυξης, όπως ισχύει. Η απόφαση συγκρότησης 
κάθε Επιτροπής εκδίδεται από τα αρμόδια όργανα της 
παρ. 3 του άρθρου 14 ν. 4399/2016. 

Το αποτέλεσμα της αξιολόγησης του εκάστοτε επεν¬ 
δυτικού σχεδίου και η παραγόμενη έκθεση αξιολόγησης 
υποβάλλονται μέσω του ΠΣΚΕ στην Επιτροπή Αξιολόγη¬ 
σης Επενδυτικών Σχεδίων. Η Επιτροπή, εφόσον το κρίνει 


απαραίτητο, μπορεί να επικοινωνεί με τον αξιολογητή 
για τυχόν διευκρινίσεις επί της αξιολόγησης σχετικά με 
την ορθή εφαρμογή του νόμου, της προκήρυξης και του 
Οδηγού Αξιολόγησης Επενδυτικών Σχεδίων. Η Επιτροπή 
επανεξετάζει την έκθεση αξιολόγησης και αποφαίνεται 
υποβάλλοντας το τελικό αποτέλεσμα της αξιολόγησης 
και την παραγόμενη έκθεση αξιολόγησης στο ΠΣΚΕ. 

5. Τα επενδυτικά σχέδια, που πληρούν τις νόμιμες προ¬ 
ϋποθέσεις, υπάγονται στο παρόν καθεστώς ενίσχυσης με 
βάση την αρχή της χρονικής προτεραιότητας και μέχρι 
την εξάντληση του αντίστοιχου προϋπολογισμού της πα¬ 
ρούσας απόφασης προκήρυξης με ατομικές αποφάσεις 
υπαγωγής οι οποίες υποβάλλονται στο ΠΣΚΕ. Αρμόδια 
όργανα για την έκδοση των αποφάσεων αυτών είναι: 

α. ο Υπουργός Οικονομίας, Ανάπτυξης καιΤουρισμού, 
για τα επενδυτικά σχέδια που υποβάλλονται στη Γενική 
Διεύθυνση Ιδιωτικών Επενδύσεων του Υπουργείου Οι¬ 
κονομίας, Ανάπτυξης καιΤουρισμού, 

β. ο Υπουργός Εσωτερικών και Διοικητικής Ανασυ¬ 
γκρότησης, για τα επενδυτικά σχέδια που υποβάλλονται 
στη Διεύθυνση Περιφερειακής Αναπτυξιακής Πολιτικής 
του Υπουργείου Εσωτερικών και Διοικητικής Ανασυ¬ 
γκρότησης και 

γ. οι Περιφερειάρχες, για τα επενδυτικά σχέδια που 
υποβάλλονται στις αντίστοιχες Διευθύνσεις Αναπτυξια¬ 
κού Προγραμματισμού Σχεδιασμού και Ανάπτυξης των 
Περιφερειών. 

Περίληψη της απόφασης αυτής εκδίδεται από τα πα¬ 
ραπάνω όργανα, δημοσιεύεται στην Εφημερίδα της Κυ- 
βερνήσεως και αναρτάται στη Διαύγεια. Μετά τη σχετική 
ανάρτηση της περίληψης, η απόφαση υπαγωγής και η 
περίληψη της κοινοποιούνται στο φορέα του επενδυ¬ 
τικού σχεδίου και μέσω του ΠΣΚΕ. Με ευθύνη της αρ¬ 
μόδιας υπηρεσίας καταχωρούνται στο ΠΣΚΕ οι αριθμοί 
πρωτοκόλλου και οι αντίστοιχες ημερομηνίες τους, ο 
αριθμός και η ημερομηνία ΦΕΚ και ο κωδικός της Διαύ¬ 
γειας προκειμένου να ολοκληρωθεί η ενέργεια. 

6. Αν το επενδυτικό σχέδιο δεν μπορεί να υπαχθεί, 
είτε για λόγους που αναφέρονται στις περιπτώσεις β' 
ή/και γ' της παραγράφου 2 του παρόντος, είτε γιατί δεν 
επαρκούν τα σχετικά κονδύλια, εκδίδεται απορριπτική 
απόφαση από τα ίδια όργανα, η οποία αναρτάται στη Δι¬ 
αύγεια και επίσης κοινοποιείται και μέσω του ΠΣΚΕ στον 
ενδιαφερόμενο, το σχετικό δε παράβολο δεν επιστρέφε- 
ται. Με ευθύνη της αρμόδιας υπηρεσίας καταχωρούνται 
στο ΠΣΚΕ οι αριθμοί πρωτοκόλλου και οι αντίστοιχες 
ημερομηνίες τους, καθώς και ο κωδικός της Διαύγειας 
προκειμένου να ολοκληρωθεί η ενέργεια. 

Κατά της απορριπτικής απόφασης ο αϊτών μπορεί να 
υποβάλει ένσταση, κατά τα οριζόμενα στο άρθρο 15. Εν¬ 
στάσεις που αφορούν την εκτίμηση του κόστους του επεν¬ 
δυτικού σχεδίου δεν γίνονται αποδεκτές. Ως ημερομηνία 
έναρξης της προθεσμίας υποβολής της ένστασης ορίζεται 
η ημερομηνία κοινοποίησης, μέσω ΠΣΚΕ, στον φορέα του 
επενδυτικού σχεδίου της απορριπτικής απόφασης. 

7. Όπου στις διατάξεις της παρούσας γίνεται αναφορά 
στα αρμόδια όργανα της «παραγράφου Ε1 του άρθρου 
14» νοείται αναφορά στα αρμόδια όργανα της παραγρά¬ 
φου 7 του άρθρου 14». 

2. Το Άρθρο 15 αντικαθίσταται, ως εξής: 

«Άρθρο 15 

Ενστάσεις 

1. Κατά της απορριπτικής απόφασης της παραγρά¬ 
φου 6 του άρθρου 14 επιτρέπεται ένσταση του άρθρου 
15 ν. 4399/2016. Η ένσταση υποβάλλεται ηλεκτρονικά 
μέσω ΠΣΚΕ εντός αποκλειστικής προθεσμίας δέκα (10) 
ημερών από την ημερομηνία κοινοποίησης στον φορέα 
του επενδυτικού σχεδίου της απορριπτικής απόφασης. 

2. Για την εξέταση των ενστάσεων συνίσταται με από¬ 
φαση των αρμοδίων οργάνων της παρ. 3 του άρθρου 14 
του ν. 4399/2016 Επιτροπή εξέτασης των ενστάσεων η 
οποία αποτελείται από τρία (3) μέλη, τα οποία προέρχο¬ 
νται από τους αρμόδιους φορείς της παρ. 2 του άρθρου 
13. Στην Επιτροπή δύναται να ορίζονται και αναπληρω¬ 
ματικά μέλη. Για τη διευκόλυνση και επιτάχυνση του 
έργου της Επιτροπής, αυτή μπορεί να ορίζει ειδικούς 
εισηγητές, οι οποίοι δεν είναι μέλη της. Η Επιτροπή απο- 
φαίνεται εντός προθεσμίας δεκαπέντε (15) ημερών από 
την ημερομηνία υποβολής της ένστασης. 

3. Τα μέλη της Επιτροπής ή οι ειδικοί εισηγητές οφεί¬ 
λουν να ενημερώνουν εγκαίρως την αρμόδια υπηρεσία 
αν συντρέχει στο πρόσωπο τους κώλυμα στην περίπτωση 
που έχουν ήδη εξετάσει το επενδυτικό σχέδιο που αφορά 
η ένσταση ή στην περίπτωση που στο μετοχικό/εταιρικό 
κεφάλαιο ή στη διοίκηση του επενδυτικού φορέα συμμε¬ 
τέχει σύζυγος ή συγγενείς τους μέχρι β’ βαθμού. Μετά την 
ηλεκτρονική υποβολή της ένστασης από τον επενδυτικό 
φορέα και την παραλαβή της από την Επιτροπή, ορίζεται 
από τον Πρόεδρο της μέλος της Επιτροπής ή ειδικός ει¬ 
σηγητής αρμόδιος να συντάξει πλήρη και αιτιολογημένη 
εισήγηση επί της ένστασης. Το αρμόδιο για την εισήγηση 
μέλος της Επιτροπής ή ειδικός εισηγητής αποκτά πρόσβα¬ 
ση μέσω του ΠΣΚΕ στο ηλεκτρονικό περιβάλλον εξέτα¬ 
σης ενστάσεων του εκάστοτε επενδυτικού σχεδίου, στο 
σύνολο των στοιχείων της αίτησης υπαγωγής, στα τυχόν 
διευκρινιστικά στοιχεία που έχουν υποβληθεί ηλεκτρο¬ 
νικά από τον φορέα και στις ηλεκτρονικά υποβληθείσες 
αξιολογήσεις από τον αξιολογητή και την Επιτροπή Αξιο¬ 
λόγησης. Οι εισηγητές θα πρέπει να εξετάζουν τα στοιχεία 
των επενδυτικών σχεδίων που αφορούν τα κριτήρια επί 
των οποίων υποβάλλεται η εκάστοτε ένσταση και να δι¬ 
ατυπώνουν στα σχετικά πεδία του ΠΣΚΕ την κρίση τους 
και την τεκμηρίωση αυτής. 

4. Τυχόν διευκρινιστικά στοιχεία που απαιτούνται κατά 
τη διαδικασία εξέτασηςτης ένστασης ζητούνται δια της 
Επιτροπής από την αρμόδια Υπηρεσία ή τον φορέα του 
επενδυτικού σχεδίου και υποβάλλονται αναλόγως μόνο 
με ηλεκτρονικό τρόπο μέσω της σχετικής εφαρμογής 
του ΠΣΚΕ. Απαγορεύεται ρητά οποιαδήποτε άλλη επι¬ 
κοινωνία των μελών της Επιτροπής με τον φορέα του 
επενδυτικού σχεδίου. 

5. Το έργο της Επιτροπής συνδράμει Γραμματεία που 
ορίζεται από την αρμόδια Υπη ρεσία και είναι αρμόδια για 
την τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. Οι συνεδριάσεις της Επιτροπής 
πραγματοποιούνται στην εκάστοτε αρμόδια Υπηρεσία 


οποιαδήποτε εργάσιμη ημέρα εντός ή πέραν του κανονι¬ 
κού ωραρίου εργασίας, μετά από πρόσκληση των μελών 
της από τον Πρόεδρο τουλάχιστον δύο (2) ημέρες πριν από 
τη συνεδρίαση. Η ημερήσια διάταξη, που εκδίδεται από τον 
Πρόεδρο της Επιτροπής, κοινοποιείται στα μέλη με μέριμνα 
της Γραμματείας, τουλάχιστον δύο (2) ημέρες πριν από τη 
συνεδρίαση. Η αποστολή της πρόσκλησης των εισηγήσε¬ 
ων και κάθε άλλης ενημέρωσης γίνεται μέσω ηλεκτρονικού 
ταχυδρομείου. Οι αποφάσεις της Επιτροπής λαμβάνονται 
με την απόλυτη πλειοψηφία των μελών της. Σε περίπτωση 
που μέλος της Επιτροπής έχει εξαιρεθεί από την εξέταση 
ένστασης λόγω των προαναφερθέντων κωλυμάτων, αντι¬ 
καθίσταται από τον αναπληρωτή του. 

6. Η Επιτροπή εξετάζει την ένσταση και βάσει του πο¬ 
ρίσματος της διαμορφώνει και υποβάλλει το τελικό απο¬ 
τέλεσμα της αξιολόγησης και την παραγόμενη έκθεση 
αξιολόγησης στο ΠΣΚΕ. Η απόφαση της Επιτροπής επί 
της ένστασης κοινοποιείται στον επενδυτή μέσω του 
ΠΣΚΕ στην ηλεκτρονική διεύθυνση που έχει δηλώσει 
και την οποία ο επενδυτής οφείλει να παρακολουθεί. 

7. Ο Πρόεδρος της Επιτροπής συντάσσει ετήσια έκ¬ 
θεση στην οποία περιλαμβάνονται αναλυτικά στοιχεία 
σχετικά με τον αριθμό και τα θέματα των συνεδριάσεων, 
καθώς και τις αποφάσεις που εκδίδονται στο πλαίσιο λει¬ 
τουργίας της. Στα μέλη της Επιτροπής εφαρμόζονται οι 
διατάξεις των άρθρων 1,2 και 3 του ν. 3213/2003 (Α’309), 
όπως ισχύει, περί υποβολής δήλωση ς περιουσιακή ς 
του ς κατάστασης. Στην περίπτωση που προκύπτουν 
λοιπά ζητήματα σχετικά με τον τρόπο λειτουργίας της 
Επιτροπής, έχουν εφαρμογή τα άρθρα 13,14 και 15 του 
ν. 2690/1999 «Κύρωση Κώδικα Διοικητικής Διαδικασί¬ 
ας...», όπως ισχύει». 

Άρθρο 2 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Από τις διατάξεις της παρούσας απόφασης δεν 
προκαλείται πρόσθετη δαπάνη του Προϋπολογισμού 
Δημοσίων Επενδύσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2018 

Ο Υπουργός Ο Αναπληρωτής Υπουργός 

ΔΗΜΟΣ ΠΑΠΑΔΗΜΗΤΡΙΟΥ ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 6440 _ (2) 

Καθιέρωση απογευματινής υπερωριακής εργασί¬ 
ας υπαλλήλου που υπηρετεί στην Ιατροδικαστι¬ 
κή Υπηρεσία Αθήνας έως 30-06-2018. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: α) του άρθρου 20 του ν. 4354/2015 
(Α' 176) «Διαχείριση των μη εξυπηρετούμενων δανείων, 

μισθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών δημοσιονομικών στόχων και διαρθρωτι¬ 
κών μεταρρυθμίσεων», β) του άρθρου 90 του Κώδικα νο¬ 
μοθεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ/τος 63/2005 
(Α' 98) γ) της με αριθ. Υ30/09-10-2015 απόφασης του 
Πρωθυπουργού (Β’ 2183) «Ανάθεση αρμοδιοτήτων στον 
Αναπληρωτή Υπουργό Δικαιοσύνης, Διαφάνειας και Αν¬ 
θρωπίνων Δικαιωμάτων Δημήτριο Παπαγγελόπουλο» και 
δ) του π.δ/τος 96/2017 (Α’ 136) «Οργανισμός Υπουργείου 
Δικαιοσύνης, Διαφάνειας και Ανθρωπίνων Δικαιωμάτων». 

2. Την ανάγκη καθιέρωσης απογευματινής υπερωρι- 
ακής εργασίας μίας (1) υπαλλήλου της Ιατροδικαστικής 
Υπηρεσίας Αθήνας για την αντιμετώπιση των αναγκών 
του Τοξικολογικού Εργαστηρίου της υπηρεσίας, λόγω 
έλλειψης προσωπικού. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη οκτακόσιων 
ευρώ (800 €) περίπου, η οποία θα βαρύνει τον Κ.Α.Ε. 0511 
του Ειδικού Φορέα 17-120. 

4. Τη με αριθ. 16/03-10-2018 απόφαση του Γενικού 
Γραμματέα του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων (ΑΔΑ: 73ΡΥΩ-ΧΑΟ), περί 
δέσμευσης πίστωσης, ύψους οκτακόσιων ευρώ (800 €), 
η οποία θα βαρύνει τον Κ.Α.Ε. 0511 του Ειδικού Φορέα 
17-120 για το έτος 2018, αποφασίζουμε: 

Εγκρίνουμε την υπερωριακή απογευματινή απασχόληση 
μίας (1) υπαλλήλου που υπηρετεί στην Ιατροδικαστική υπη¬ 
ρεσία Αθήνας, για το χρονικό διάστημα από της δημοσιεύσε- 
ως της παρούσας έως τις 30-6-2018 και μέχρι εκατόν είκοσι 
(120) ώρες συνολικά, για το ανωτέρω χρονικό διάστημα. 

Οι ώρες απογευματινής υπερωριακής απασχόλησης 
που δύναται να εργασθεί ο υπάλληλος ορίζονται στο 
άρθρο 20 του ν. 4354/2015, όπως αυτό ισχύει. 

Η συνολική δαπάνη ανέρχεται στο ποσό των οκτακό¬ 
σιων (800) ευρώ περίπου, η οποία θα βαρύνει τον Κ.Α.Ε. 
0511 του Ειδικού Φορέα 17-120. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2018 

Ο Αναπληρωτής Υπουργός 

ΔΗΜΗΤΡΙΟΣ ΠΑΠΑΓΓΕΛΟΠΟΥΛΟΣ 


Αριθμ. 324 

Δασική Απαγορευτική Διάταξη: 1/2018 (3) 

Απαγόρευση κυνηγίου στις χιονοσκεπείς εκτά¬ 
σεις της Π.Ε. Ρεθϋμνης και για όσο χρόνο διαρ- 
κεί η χιονοκάλυψή τους κατά την τρέχουσα κυ¬ 
νηγετική περίοδο 2017-2018. 

Η ΣΥΝΤΟΝΙΣΤΡΙΑ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 
Έχοντας υπόψη: 

1. Τις παραγράφους 2 και 5 του άρθρου 258 του ν.δ. 


86/1969 «Δασικός Κώδιξ» όπως αυτή προστέθηκε με το 
άρθρο 7 ν. 177/1975 (Φ.Ε.Κ. Α' 205/27-9-1975), με την 
οποία παρέχεται η δυνατότητα στις Δασικές Αρχές να 
εκδίδουν Απαγορευτικές Διατάζεις Θήρας για λόγους 
προστασίας της τοπικής πανίδας μετά από σχετική από¬ 
φαση του Υπ. Γεωργίας, αρμοδιότητα μεταβιβασθείσα 
στους Γενικούς Γραμματείς των Αποκεντρωμένων Διοι¬ 
κήσεων της Χώρας. 

2. Η οικ. 8165/27-06-2017 (ΦΕΚ 2247/Β/2017) Ανάθε¬ 
ση άσκησης αρμοδιοτήτων σε οργανικές μονάδες της 
Αποκεντρωμένης Διοίκησης Κρήτης και παροχή εξου¬ 
σιοδότησης υπογραφής με «Με εντολή Συντονιστή» 
(«Μ.Ε.Σ.») αποφάσεων, εγγράφων και άλλων πράξεων, 
στους Προϊστάμενους των οργανικών μονάδων της 
Αποκεντρωμένης Διοίκησης Κρήτης καθώς και σε υπαλ¬ 
λήλους κατηγορίας ΠΕ ή ΤΕ της Δ/νσης Αλλοδαπών και 
Μετανάστευσης, σύμφωνα με τις διατάξεις του άρθρου 
12 του ν. 4147/2013 (Φ.Ε.Κ. Α' 98), όπως ισχύουν. 

3. Την παράγραφο 18 του άρθρου 287 ν.δ. 86/1969 
Δ.Κ., η οποία προστέθηκε στο άρθρο αυτό με το άρθρο 
16 του ν.δ. 996/1971 (Φ.Ε.Κ. 192 Α76-10-1971), με την 
οποία διώκονται και τιμωρούνται δια κρατήσεως έως 
και έξι μηνών και δια προστίμου, οι παραβάτες των περί 
Θήρας Αστυνομικών Διατάξεων ως και τις δ/ξεις του άρ¬ 
θρου 288 ν.δ. 86/1969 «Δασικός Κώδιξ». 

4. Τις διατάξεις της υπ' αριθμ. 414985/29-11-1985 (ΦΕΚ 
757 τ. Β718-12-1985) κοινής απόφασηςτων Υφυπουργού 
Εθνικής Οικονομίας και Αναπληρωτή Υπουργού Γεωργί¬ 
ας «Μέτρα διαχείρισης της άγριας πτηνοπανίδας» όπως 
αυτή τροποποιήθηκε με τις αριθμ. 266599/16-12-1996 
(ΦΕΚ 1188 τ. Β731-12-1996), 294283/23-12-1997 (ΦΕΚ 
68 τ. Β74-2-1998) και 87587/703/6-3-2007 (ΦΕΚ 581 
τ. Β/23-4-2007) κοινές αποφάσεις των Υπουργών Εθνικής 
Οικονομίας και Γεωργίας. 

5. Την με αριθμό 159489/1969/31-07-2017 (ΦΕΚ 
2809/τ. Β710-08-2017) απόφαση αναπληρωτή Υπουρ¬ 
γού Περιβάλλοντος και Ενέργειας «Ρυθμίσεις Θήρας για 
την κυνηγετική περίοδο 2017-2018». 

6. Το με αριθ. Πρωτ. 1621/18-07-2017 έγγραφο της Γε¬ 
νικής Δ/νσης Δασών και Αγροτικών Υποθέσεων της Α.Δ. 
Κρήτης «Αποφάσεις Απαγόρευσης Θήρας - Ενημέρωση». 

7. Α).Το γεγονός ότι η κυνηγετική περίοδος βρίσκεται 
σε ισχύ με την ανωτέρω 5 σχετική απόφαση. 

Β).Την ανάγκη λήψεως εκτάκτων μέτρων προστασίας 
των ανωτέρω περιγραφομένων ειδών της άγριας πανί¬ 
δας και πτηνοπανίδας λόγω των δυσμενών συνθηκών 
επιβίωσήςτουςσε περίπτωση εκδήλωσης εκτεταμένων 
χιονοπτώσεων στην περιφέρεια του Νομού Ρεθύμνης. 

8. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Απαγορεύουμε το κυνήγι όλων των θηραμάτων (πτε¬ 
ρωτών και θηλαστικών) σε όλες της χιονοσκεπείς εκτά¬ 
σεις της Π.Ε. Ρεθύμνης και νια όσο χρόνο διαρκεί η χιο- 
νοκάλυψή τους κατά την τρέχουσα κυνηγετική περίοδο 
2017- 2018. 

Η παρούσα ισχύει από την ανάρτηση της στο Φ.Ε.Κ. 
Η με αρ. πρωτ 8216/2017 ΔΑΔ 4/2017 παύει να ισχύει 
με τη δημοσίευση της παρούσας. 

Οι παραβάτες της παρούσης διώκονται και τιμωρού¬ 
νται σύμφωνα με την παρ. 18 άρθρου 287 ν.δ. 86/1969 
ως και των διαλαμβανομένων της υπ' αριθμ. 414985/ 
29-11-1985 (Φ.Ε.Κ. 757 τ. Β718-11-1985), κοινής απόφα¬ 
σης των Υφυπουργού Εθνικής Οικονομίας και Αναπλη¬ 
ρωτή Υπουργού Γεωργίας, όπως αυτή τροποποιήθηκε 
και ισχύει.Τα δε χρησιμοποιούμενα παντός είδους όρ¬ 
γανα κ.λπ. μέσα, σκοπό έχοντα την Θήρα, σύλληψη ή 
θανάτωση εν γένει αγρίων ζώων, (θηλαστικών και πτε¬ 
ρωτών) ως και τα προερχόμενα εκ παρανόμου Θήρας 
θηράματα κατάσχονται δυνάμει του άρθρου 288 του 
ν.δ. 86/1969 περί «Δασικού Κώδικος». 

Η τήρηση της παρούσης ανατίθεται στα όργανα της 
Δασικής Υπηρεσίας, της Ομοσπονδιακής Οηροφυλακής, 
της Αστυνομίας, τους Δημοτικούς υπαλλήλους ως και σε 
κάθε φιλόνομο και φιλοπρόοδο πολίτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 19 Ιανουάριου 2018 

Η Συντονίστρια 

Αποκεντρωμένης Διοίκησης 

ΜΑΡΙΑ ΚΟΡΥΖΑΚΗ 


Αριθμ. οικ. 158 (4) 

Έγκριση υπερωριακής απασχόλησης στους 
υπαλλήλους του Τμήματος Εμπορίου και Του¬ 
ρισμού της Περιφερειακής Ενότητας Τρικάλων 
για τον Περιοδικό Έλεγχο Μέτρων και Σταθμών 
έτους 2018. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1) Τον ν. 3852/2010 (ΦΕΚ 87/Α/7-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2) Το π.δ. 129/2010 (ΦΕΚ 222/Α/27-12-2010) «Οργανι¬ 
σμός Περιφέρειας Θεσσαλίας». 

3) Την υπ’ αριθμ. 56/14 απόφαση του Πολυμελούς 
Πρωτοδικείου Λάρισας, όπως τροποποιήθηκε με την 
υπ' αριθμ. 68/2014 όμοια απόφαση με τις οποίες ανα¬ 
κηρύχθηκαν ο Περιφερειάρχης, οι Αντιπεριφερειάρχες 
των Περιφερειακών Ενοτήτων και οι Περιφερειακοί Σύμ¬ 
βουλοι της Περιφέρειας Θεσσαλίας για την περίοδο 2014 
-2019. 

4) Την υπ' αριθμ. πρωτ. οικ. 824/30-9-2014 (ΦΕΚ 2677/ 
Β/8-10-2014) απόφαση του Περιφερειάρχη Θεσσαλίας 
«Παροχή εξουσιοδότησης υπογραφής «Με εντολή Πε¬ 
ριφερειάρχη» στους Προϊσταμένους των Διευθύνσεων 
Ανάπτυξης των Περιφερειακών Ενοτήτων Λάρισας, Μα¬ 
γνησίας και Σποράδων,Τρικάλων και Καρδίτσας, καθώς 
και σε υπαλλήλους τωνΤμημάτων αυτών». 

5) Το άρθρο 3 του ν. 3103/2003 (ΦΕΚ 23/Α/29-1 -2003) 
«Έκδοση διαβατηρίων από την Ελληνική Αστυνομία και 
άλλες διατάξεις». 

6) Το π.δ. 524/1978 (ΦΕΚ 112/Α/15-7-1978) «Περί κω- 


δικοποιήσεως εις ενιαίον κείμενον των ισχυουσών δια¬ 
τάξεων των αναφερομένων εις την εισαγωγήν εν Ελλάδι 
του Διεθνούς Συστήματος Μέτρων και Σταθμών», όπως 
ισχύει. 

7) Τις διατάξεις του άρθρου 16 «Υπερωριακή εργα¬ 
σία» του ν. 3205/2003 (ΦΕΚ 297/Α/23-12-2003), όπως 
τροποποιήθηκε με τον ν. 3986/2011 (ΦΕΚ 152/Α/ 
1 -7-2011), άρθρο 38 παράγραφος 1. 

8) Το άρθρο 20 «Αποζημίωση για εργασία καθ' υπέρ¬ 
βαση του υποχρεωτικού ωραρίου - Αποζημίωση για ερ¬ 
γασία προς συμπλήρωση του υποχρεωτικού ωραρίου», 
του ν. 4354/2015 (ΦΕΚ 176/Α/2015), «Διαχείριση των μη 
εξυπηρετούμενων δανείων, μισθολογικές ρυθμίσεις και 
άλλες επείγουσες διατάξεις εφαρμογής της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων». 

9) Τις διατάξεις του άρθρου 25 παράγραφος 7«Ρυθ- 
μίσεις θεμάτων Δημοτικού και Κοινοτικού Κώδικα και 
Κώδικα Νομαρχιακής Αυτοδιοίκησης» του ν. 2738/1999 
(ΦΕΚ 180/Α/9-9-1999) «Συλλογικές Διαπραγματεύσεις 
στη Δημόσια Διοίκηση Μονιμοποιήσεις Συμβασιούχων 
Αόριστου Χρόνου και άλλες διατάξεις». 

10) Το υπ' αριθ. πρωτ. 2/31029/ΔΕΠ/6-5-2016 (αριθμός 
ΑΔΑ:ΩΛ9ΣΗ-0ΝΜ) έγγραφο του Υπουργείου Οικονομι¬ 
κών- Γενικό Λογιστήριο του Κράτους «Παροχή οδηγιών 
για την εφαρμογή των διατάξεων του Κεφαλαίου Β’ του 
ν. 4354/2015 (176/Α> 

12) Τον ν. 3697/2008 (ΦΕΚ 194/Α/25-9-2008) «Ενί¬ 
σχυση της διαφάνειας του Κρατικού Προϋπολογισμού, 
έλεγχος των δημοσίων δαπανών, μέτρα φορολογικής 
δικαιοσύνης και άλλες διατάξεις», όπωςτροποποιήθηκε 
συμπληρώθηκε και ισχύει. 

13) Το άρθρο 91 «Έλεγχος και εκκαθάριση των δα¬ 
πανών του Δημοσίου», του ν. 4270/2014 (ΦΕΚ 143/Α/ 
28-6-2014) «Αρχές δημοσιονομικής διαχείρισης και επο- 
πτείας (ενσωμάτωση της Οδηγίας 2011/85/ΕΕ) στο δημό¬ 
σιο λογιστικό και άλλες διατάξεις», όπως τροποποιήθηκε 
συμπληρώθηκε και ισχύει. 

14) Το άρθρο 48 (Αποδοχές - Υπερωριακή εργασία 
- Επιδόματα) του ν. 3584/2007 (ΦΕΚ 143/Α/28-7-2007) 
«Κύρωση του Κώδικα Κατάστασης Δημοτικών και Κοι¬ 
νοτικών Υπαλλήλων», όπως τροποποιήθηκε συμπλη¬ 
ρώθηκε και ισχύει. 

15) Το υπ' αριθ. πρωτ. 2/100018/0026/30-12-2016 
(αριθμός ΑΔΑ: ΨΒΞΒΗ-ΔΤΗ) έγγραφο - εγκύκλιο του 
Υπουργείου Οικονομικών - Γενικό Λογιστήριο του Κρά¬ 
τους «Κοινοποίηση διατάξεων σχετικά με την ανάληψη 
υποχρεώσεων από τους διατάκτες και παροχή οδηγιών». 

16) Το άρθρο 90, «Έλεγχος των δαπανών που προκα- 
λούνοι κανονιστικές διοικητικές πράξεις» παρ. 1, του π.δ. 
63/2005 (ΦΕΚ98/Α/22-4-2005) «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα». 

17) Το π.δ. 80/2016 (ΦΕΚ 145/Α/5-8-2016) «Ανάληψη 
υποχρεώσεων από τους διατάκτες». 

18) Το άρθρο 15 «Υπερωριακή εργασία» του ν. 2592/1998 
(ΦΕΚ 57/Α/18-3-1998) «Αναπροσαρμογή συντάξεων πολι¬ 
τικών συνταξιούχων του Δημοσίου, ρύθμιση συνταξιοδο- 
τικών θεμάτων και άλλες διατάξεις», όπωςτροποποιήθηκε 
συμπληρώθηκε και ισχύει. 

19) Την υπ’ αριθ.πρωτ. 2/1757/0026/10-1 -2017 (ΦΕΚ17/Β/ 
12-1 -2017) απόφαση του Αναπληρωτή Υπουργού Οικονο¬ 
μικών «Καθορισμός δικαιολογητικών για την καταβολή 
αποζημίωσης για υπερωριακή, νυχτερινή, Κυριακών και 
εξαιρέσιμων ημερών εργασία.». 

20) Την υπ' αριθ. πρωτ. 91354/24-8-2017 (αριθμός ΑΔΑ: 
Ω5ΣΙ465ΧΙ8-ΑΙ4), (ΦΕΚ 2983/Β/30-8-2017) απόφαση του 
Υπουργού Οικονομίας και Ανάπτυξης «Κωδικοποίηση 
Κανόνων Διακίνησης και Εμπορίας Προϊόντων και Πα¬ 
ροχής Υπηρεσιών (Κανόνες ΔΙ.Ε.Π.Π.Υ.)» όπως τροπο¬ 
ποιήθηκε συμπληρώθηκε και ισχύει. 

21) Τις διατάξεις του ν. 4177/2013 (ΦΕΚ 173/Α/8-8-2013) 
«Κανόνες ρύθμισης της αγοράς προϊόντων και παροχής 
υπηρεσιών και άλλες διατάξεις», όπως ισχύει. 

22) Τις διατάξεις του άρθρου 12 εδάφιο 2 του ν. 3190/2003 
(ΦΕΚ 249/Α/30-10-2003) «Τροποποίηση του ν. 2323/1995 
«Υπαίθριο Εμπόριο και άλλες διατάξεις» και άλλες διατάξεις». 

23) Την υπ’ αριθ. πρωτ. Φ2-670/12-2-2007 (ΦΕΚ 295/Β/ 
5-3-2007) απόφαση του Υφυπουργού Ανάπτυξης «Καθορι¬ 
σμός τελών Αρχικού και Περιοδικού Ελέγχου Μέτρων και 
Σταθμών». 

24) Την με αριθ.πρωτ. Φ2-2312/20-12-2012 (ΦΕΚ3460/Β/ 
28-12-2012) απόφαση του Υπουργείου Ανάπτυξης, Αντα¬ 
γωνιστικότητας, Υποδομών, Μεταφορών και Δικτύων «Πε¬ 
ριοδικός Έλεγχος Μέτρων και Σταθμών». 

25) Την με αριθ. Φ2-226/22-1 -2012 (αριθμός ΑΔΑ: ΒΟΧΩΦ- 
ΦΒΠ) Εγκύκλιο του Υπουργείου Ανάπτυξης, Ανταγωνιστικό¬ 
τητας και Ναυτιλίας, Γενική Γραμματεία Εμπορίου, Διεύθυν¬ 
ση Μετρολογίας, Τμήμα Δ) «Κατευθυντήριες οδηγίες για τη 
διεξαγωγή του Περιοδικού Ελέγχου Μέτρων και Σταθμών». 

26) Το γεγονός ότι για την προστασία του καταναλω¬ 
τικού κοινού απαιτείται η διενέργεια του Περιοδικού 
Ελέγχου Μέτρων και Σταθμών, αποφασίζουμε: 

Εγκρίνουμε την καθιέρωση της υπερωριακής απα¬ 
σχόλησης για το έτος 2018, μέχρι την 22α βραδινή, των 
υπαλλήλων του Τμήματος Εμπορίου και Τουρισμού της 
Διεύθυνσης Ανάπτυξης της Περιφερειακής ΕνότηταςΤρι- 
κάλων, για την διενέργεια του Περιοδικού Ελέγχου Μέ¬ 
τρων και Σταθμών, στα όρια της Περιφερειακής Ενότητας 
Τρικάλων, για τους υπαλλήλους τουΤμήματος Εμπορίου 
και Τουρισμού της Περιφερειακής Ενότητας Τρικάλων 
και αφορά το χρονικό διάστημα από την δημοσίευση 
της παρούσης μέχρι την 31-12-2018. 


Ο συνολικός αριθμός των υπαλλήλων είναι έξι (6), και 
οι ώρες υπερωριακής απασχόλησης, κατά υπάλληλο 
είναι μέχρι είκοσι (20) ώρες μηνιαίως έκαστος, και με 
συνολικό αριθμό ωρών ανά μήνα τις 120 ώρες. 

Με ευθύνη του Προϊσταμένου τουΤμήματος Εμπορί¬ 
ου και Τουρισμού ή του Προϊσταμένου της Διεύθυνσης 
Ανάπτυξης της Π.Ε.Τρικάλων, θα συγκροτούνται τα Κλι¬ 
μάκια Ελέγχου στα οποίο οι συμμετέχοντες υπάλληλοι 
θα εργάζονται κατά το χρονικό διάστημα από 8:00 π.μ. 
μέχρι 22:00 μ.μ., ανάλογα με τις ανάγκες. 

Ο Διευθυντής της Διεύθυνσης Ανάπτυξης της Περιφε¬ 
ρειακής ΕνότηταςΤρικάλων θα βεβαιώσει την πραγματο¬ 
ποίηση της υπερωριακής απασχόλησης, καθώς και την 
εκτέλεση του αντίστοιχου έργου. 

Έργο των ανωτέρω υπαλλήλων (Κλιμάκια Ελέγχου), 
που θα εργασθούν υπερωριακά είναι η διενέργεια του 
Περιοδικού Ελέγχου Μέτρων και Σταθμών, του Έκτακτου 
Ελέγχου των λοιπών μετρολογικών ελέγχων, καθώς και 
ο έλεγχος των βυτιοφόρων αυτοκινήτων μεταφοράς 
και διανομής πετρελαίου θέρμανσης και λοιπών υγρών 
καυσίμων, εντός των ορίων της Περιφερειακής Ενότητας 
Τρικάλων, για την προστασία του καταναλωτικού κοι¬ 
νού από τυχόν καταδολιεύσεις κατά τις παραδόσεις του 
πετρελαίου θέρμανσης, και λοιπών μετρικών οργάνων. 

Το ύψος της δαπάνης που θα προκύψει υπολογίζεται να 
ανέλθει στο ποσό των 2.500,00 ευρώ, (το 25% από το συνολι¬ 
κό εισπραχθέν ποσό, σύμφωνα με τις διατάξειςτου άρθρου 
12 εδάφιο 2 του ν. 3190/2003 ΦΕΚ 249/Α/30-10-2003), και 
θα καλυφθεί από τις πιστώσεις που θα πιστώσει το Υπουρ¬ 
γείο Ανάπτυξης και Ανταγωνιστικότητας από τον ΚΑΕ 3422 
«Έσοδα καταργηθέντος ειδικού λογαριασμού Υπουργείου 
Ανάπτυξης Λογαριασμός Μέτρων και Σταθμών», στον ΚΑΕ 
0511 κωδικός Φορέα 073, της Διεύθυνσης Ανάπτυξης-Τμή¬ 
μα Εμπορίου και Τουρισμού της Περιφερειακής Ενότητας 
Τρικάλων της Περιφέρειας Θεσσαλίας. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 22 Ιανουάριου 2018 

Με εντολή Περιφερειάρχη 
Ο Προϊστάμενος Διεύθυνσης 
ΑΘΑΝΑΣΙΟΣ ΑΘΑΝΑΣΙΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























